మనోహర్ తహశీల్దార్

మనోహర్ తహశీల్దార్ (21 జూలై 1946 - 18 నవంబర్ 2024)  కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు హంగల్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై సిద్ధరామయ్య మంత్రివర్గంలో ఎక్సైజ్ & ముజ్రాయ్ మంత్రిగా పని చేశాడు. 

రాజకీయ జీవితం
మనోహర్ తహశీల్దార్ 1978 కర్ణాటక శాసనసభ ఎన్నికలలో హంగల్ శాసనసభ నియోజకవర్గం నుండి భారత జాతీయ కాంగ్రెస్ (ఇందిర)  అభ్యర్థిగా పోటీ చేసి గెలిచి తొలిసారి శాసనసభ సభ్యుడిగా ఎన్నికయ్యాడు. అయన ఆతరువాత 1989,1999, 2013 ఎన్నికలలో ఎమ్మెల్యేగా ఎన్నికయ్యాడు. 

మనోహర్ తహశీల్దార్  1983,1985, 1994, 20042008 ఎన్నికలలో సి.ఎం. ఉదాసి చేతిలో ఓడిపోయాడు. ఆయన 1999 అక్టోబర్ 30 నుండి 2004 ఫిబ్రవరి 23 వరకు కర్ణాటక శాసనసభ డిప్యూటీ స్పీకర్‌గా, 2015 అక్టోబర్ 29 నుండి 2016 జూన్ 19  వరకు సిద్ధరామయ్య మంత్రివర్గంలో ఎక్సైజ్ & ముజ్రాయ్ మంత్రిగా పని చేసి, మార్చి 2024లో కాంగ్రెస్ పార్టీని వీడి భారతీయ జనతా పార్టీలో చేరాడు.

మరణం
మనోహర్ తహశీల్దార్ 2024 నవంబర్ 18న బెంగళూరులో 78 సంవత్సరాల వయసులో మరణించాడు. ఆయనకు ముగ్గురు కుమారులు, ఇద్దరు కుమార్తెలు ఉన్నారు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2013 కర్ణాటక శాసనసభ్యులు